La Volata

La Volata on laskettelurinne Passo San Pellegrinon talviurheilukeskuksessa Falcadessa Bellunon maakunassa ja Moenassa Etelä-Tirolissa Italiassa.

La Volatassa on järjestetty alppihiihdon maailmancupin naisten vauhtilajikilpailut helmikuussa 2021, jotka siirrettiin sinne seuraavan talven olympiarinteiltä Yanqingista Kiinasta koronaviruspandemian takia. Rinteessä kilpailtiin myös vuoden 2019 alppihiihdon nuorten maailmanmestaruuksista. Lisäksi siinä järjestetään säännöllisesti alppihiihdon Eurooppa Cupin kilpailuita.

Reitti 
La Volata yläasema sijaitsee 2 513 metriä merenpinnan yläpuolella lähellä Col Margherita -vuoren huippua ja se päättyy 1 874 metriä merenpinnan yläpuolella.

La Volatan nimetyt paikat ovat seuraavat: Muro Alberto (Tombaseinä), jonka alussa rinne kääntyy loivasti vasemmalle, Muro Manfroi, jossa rinne kääntyy jyrkästi vasemmalle, La Piana (Tasanne), jonka alussa rinne kääntyy oikealle ja lopussa vasemmalle, I Muri del Poeta, jossa sijaitsee rinteen jyrkin kohta 47 %, sekä maalisuora Dosso del Camoscio (Camoscion kummut), jonka lopussa rinne loivenee lähes tasaiseksi.

Lähteet 
 Passo San Pellegrino - Falcade ski area fassa.com 
 ALPE LUSIA / SAN PELLEGRINO Ski map dolomitisuperski.com 
 Results – Val di Fassa fis-ski.com

Viitteet 

Italian laskettelurinteet
Alppihiihdon maailmancupin rinteet
Bellunon maakunta
Etelä-Tiroli